Diari Oficial de la Generalitat Valenciana


Sumari del DOGV 3279, del 06-07-1998 (1998/4878)

ORDRE de 13 de maig de 1998, de la Conselleria de Cultura, Educació i Ciència, per la qual es modifica l’autorització del centre docent britànic a Espanya anomenat Cambridge House (etapa secundària), de L’Eliana-Montealegre (València).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4878


Data del document
:   06-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 13 de maig de 1998, de la Conselleria de Cultura, Educació i Ciència, per la qual es modifica l'autorització del centre docent britànic a Espanya anomenat Cambridge House (etapa secundària), de L'Eliana-Montealegre (València). [1998/C4878]
  
L'expedient l'ha iniciat la titularitat del centre en sol·licitud de transformació en definitiva de l'autorització temporal per a impartir els ensenyaments de Year 7 (12 anys) fins a Year 11 (16 anys).
  
L'Ordre de 13 de desembre de 1995, de la Conselleria de Cultura, Educació i Ciència (DOGV de 5 de febrer de 1996) va autoritzar el centre docent britànic a Espanya Cambridge House (etapa secundària) per a impartir el currículum d'Anglaterra i País de Gal·les amb caràcter temporal des del curs Year 7 (12 anys) fins a Year 11 (16 anys), per a alumnat espanyol i estranger, i va condicionar el caràcter definitiu de dits ensenyaments i l'establiment dels llocs escolars corresponents, com a resultat de l'informe posterior de la inspecció britànica.
  
Atès que consten en l'expedient dos certificats del British Council sobre el resultat de la inspecció britànica, on es constata el compliment dels requisits per a l'autorització plena des de Year 7 (12 anys) fins a Year 11 (16 anys), però mantenint com a temporal la dels cursos des de Year 12 (17 anys) fins a Year 13 (18 anys).
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 28 de maig (BOE de 23 de juny), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica, que es transforma en definitiva per als cursos des de Year 7 (12 anys) fins a Year 11 (16 anys), i establir la seua capacitat en els termes que s'indiquen:
  
Centre: Cambridge House (etapa secundària).
  
Codi: 55184098.
  
Domicili: c/ Pintor Eustaqui Segrelles, 7.
  
Localitat: L'Eliana-Montealegre.
  
Província: València.
  
Titular: Tracy Ibberson.
  
Ensenyaments que s'autoritzen: currículum nacional d'Anglaterra i País de Gal·les.
  
Té caràcter definitiu des del curs Year 7 (12 anys) fins a Year 11 (16 anys) i una capacitat total de 300 alumnes.
  
Tenen caràcter temporal fins al 31 de desembre de 1999 els cursos des de Year 12 (17 anys) fins a Year 13 (18 anys), d'una capacitat de fins a 60 alumnes. L'autorització definitiva dels citats cursos resta condicionada al que resulte de l'informe de la Inspecció britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària segons el que disposa l'article vuité del Reial Decret 806/1993.
  
DISPOSICIÓ ADDICIONAL
  
La citada autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la dita ordre, que posa fi a la via administrativa, la persona interessada podrà interposar-hi recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació d'esta ordre. Abans de la interposició del recurs, caldrà comunicar-ho al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 13 de maig de 1998
  
El conseller de Cultura, Educació i Ciència,
  
FRANCISCO E. CAMPS ORTIZ